**USMERNENIE PPA č. 2/2015**

**aktualizácia č.1**

**k oprávnenosti výdavkov na hmotné aktíva v súvislosti s použitým majetkom, k výške investície a výpočtu limitu oprávnených výdavkov na pozemky a budovy pre výzvu:**

1. **na podopatrenie: 4.2 – Podpora pre investície na spracovanie/uvádzanie na trh a/alebo vývoj poľnohospodárskych výrobkov**, **číslo výzvy: 8/PRV/2015**
2. **na podopatrenie: 6.4. – Podpora na investície do vytvárania a rozvoja nepoľnohospodárskych činností**, **číslo výzvy: 7/PRV/2015**

 **vydáva PPA nasledovné usmernenie:**

1. **V súlade s článkom 45, nariadenia (EÚ) č. 1305/2013 platí:**
* Výdavky oprávnené na podporu EPFRV sa obmedzujú na:

a) výstavbu, nadobudnutie vrátene lízingu alebo vylepšenie nehnuteľného majetku;

b) kúpu alebo lízing nových strojov a zariadenia až do výšky trhovej hodnoty aktíva;

c) všeobecné náklady spojené s výdavkami uvedenými v písmenách a) a b), ako sú honoráre architektov, technikov a za konzultácie, honoráre týkajúce sa poradenstva v oblasti environmentálnej a hospodárskej udržateľnosti vrátane realizačných štúdií. Realizačné štúdie ostávajú oprávnenými výdavkami, aj keď sa na základe ich výsledkov nerealizujú žiadne výdavky uvedené v písmenách a) a b).

d) tieto nehmotné investície: nadobudnutie alebo vývoj počítačového softvéru a nadobudnutie patentových práv, licencií, autorských práv a ochranných známok;

e) náklady na vypracovanie plánov obhospodarovania lesov a ekvivalentných nástrojov.

1. **V súlade s článkom. 13 delegovaného nariadenia Komisie (EÚ) č. 807/2014 na účely článku 45 nariadenia (EÚ) č. 1305/2013 Slovenská republika v PRV SR 2014-2020 určila podmienky, za akých nákup použitých zariadení možno považovať za oprávnené výdavky nasledovne:**

*kúpa alebo kúpa na leasing* ***strojov a zariadení z "druhej ruky"****do výšky ich trhovej hodnoty, ktorých vek v čase podania ŽoNFP neprevýši 3 roky,* bude oprávnená len v **prípade mladých farmárov z podopatrenia 6.1 ako prijímateľov pomoci v podopatrení 4.1**.

1. **V súlade s Príručkou pre žiadateľa o poskytnutie nenávratného finančného príspevku, bodom 4 Všeobecné zásady oprávnenosti výdavkov bod 1 písm. c) platí:**

výdavky musia byť vynaložené v súlade s pravidlami PRV na oprávnené aktivity, v súlade s obsahovou stránkou projektu, musia zodpovedajť časovej následnosti aktivít projektu, musia byť plne v súlade s cieľmi projektu a prispievať k dosiahnutiu plánovaných cieľov projektu,

##### V súlade s platným PRV SR 2014-2020, bod 8.1.3. Všeobecné podmienky oprávnenosti pre projektové opatrenia ods. 10 platí:

Typy oprávnených výdavkov v prípade investičných opatrení:

1. *výstavba, obstaranie (vrátane leasingu) alebo zlepšenie nehnuteľného majetku;*
2. *kúpa alebo kúpa na leasing nových strojov a zariadení, ako i strojov a zariadení z "druhej ruky"* v prípade mladých farmárov ako prijímateľov pomoci v podopatrení 4.1, *do výšky ich trhovej hodnoty;*
3. *všeobecné náklady súvisiace s výdavkami uvedenými v bode a) a v bode b) ako sú poplatky architektom, inžinierom a konzultantom, poplatky za poradenstvo v oblasti environmentálnej a ekonomickej udržateľnosti vrátane štúdií uskutočniteľnosti. Štúdie uskutočniteľnosti zostávajú oprávnenými aj v prípade, ak sa na základe ich výsledkov nebudú realizovať žiadne výdavky uvedené v bodoch a) a b) – max. do 15% z výšky projektu;*
4. *nehmotné investície ako obstaranie alebo vývoj počítačového softvéru, získanie patentov, licencií, autorských práv a obchodných značiek;*
5. *náklady na vypracovanie lesohospodárskych plánov a ekvivalentných nástrojov.*
6. **V súlade s príslušnými schémami štátnej pomoci pre menej rozvinuté regióny pre dané podopatrenia platí, že:**
7. Oprávnené náklady (s výnimkou obmedzení citovaných v rámci neoprávnených nákladov) sú investičné náklady na hmotné a nehmotné aktíva[[1]](#footnote-1). Oprávnené náklady sú náklady na počiatočnú investíciu v zmysle čl.2 ods.49 kapitoly I nariadenia Komisie (EÚ) č.651/2014, zameranú na založenie nového podniku alebo rozšírenie kapacity existujúceho podniku alebo diverzifikáciu činnosti podniku na produkty, ktoré predtým neboli predmetom jeho činnosti. V prípade podopatrenia 4.2 aj na počiatočnú investíciu, zameranú na zásadnú zmenu celkového výrobného procesu existujúceho podniku
8. Nadobudnuté aktíva musia byť nové, s výnimkou mikro, malých a stredných podnikov. Táto výnimka sa neuplatňuje v prípade strojov a zariadení, ktoré musia byť vždy nové.

**Bod 1:**

**Na základe uvedeného v prípade výzvy č. 7/PRV/2015 na podopatrenie 6.4 platí:**

1. **V rámci menej rozvinutých regiónov:**

**Pre mikro malé a stredné podniky sú oprávnené výdavky na hmotné aktíva nasledovne:**

1. pozemky ( do príslušných limitov )
2. budovy ( do príslušných limitov )
3. nové stroje a nové zariadenia

**Pre veľké podniky sú oprávnené výdavky na hmotné aktíva nasledovne:**

1. nové budovy ( do príslušných limitov ), za novú budovu sa považuje budova, kde kolaudačné rozhodnutie nadobudlo právoplatnosť v lehote najviac jeden rok pred podaním žiadosti o NFP)
2. nové stroje a nové zariadenia
3. **V rámci ostatných regiónov:**

**Pre mikro, malé, stredné a veľké podniky sú oprávnené výdavky na hmotné aktíva nasledovne:**

1. pozemky ( do príslušných limitov )
2. budovy ( do príslušných limitov )
3. nové stroje a nové zariadenia

**Na základe uvedeného v prípade výzvy č. 8/PRV/2015 na podopatrenie 4.2 platí:**

**A) v rámci investícií týkajúcich sa na výstupe produktov mimo prílohy I ZFEÚ :**

1. **V rámci menej rozvinutých regiónov:**

**Pre mikro, malé a stredné podniky sú oprávnené výdavky na hmotné aktíva nasledovne:**

1. pozemky ( do príslušných limitov )
2. budovy ( do príslušných limitov )
3. nové stroje a nové zariadenia

**Pre veľké podniky sú oprávnené výdavky na hmotné aktíva nasledovne:**

nové stroje a nové zariadenia

1. **V rámci ostatných regiónov:**

**Pre mikro, malé a stredné podniky sú oprávnené výdavky na hmotné aktíva nasledovne:**

1. pozemky ( do príslušných limitov )
2. budovy ( do príslušných limitov )
3. nové stroje a nové zariadenia

**Pre veľké podniky sú oprávnené výdavky na hmotné aktíva nasledovne:**

1. nové stroje a nové zariadenia

**B ) v rámci investícií týkajúcich sa na výstupe produktov v rámci prílohy I ZFEÚ v rámci všetkých regiónov:**

**Pre mikro, malé a stredné podniky sú oprávnené výdavky na hmotné aktíva nasledovne:**

1. pozemky ( do príslušných limitov )
2. budovy ( do príslušných limitov )
3. nové stroje a nové zariadenia

**Pre veľké podniky sú oprávnené výdavky na hmotné aktíva nasledovne:**

1. nové stroje a nové zariadenia

**Bod 2:**

**V prípade výpočtu limitov oprávnených výdavkov na pozemky a budovy (nehnuteľný majetok) pre obidve výzvy zároveň platí, že neoprávneným výdavkom je:**

1. Kúpa nezastavaného a zastavaného pozemku za sumu presahujúcu 10 % celkových oprávnených výdavkov na príslušnú operáciu na základe ceny stanovenej znaleckým posudkom (len pozemok na ktorom sa realizuje výstavba, rekonštrukcia alebo modernizácia stavby).

Za príslušnú operáciu sa pre potreby obidvoch výziev považuje celková investícia v súlade s danou výzvou definovaná celkovými oprávnenými výdavkami na projekt ( t.j. napríklad oprávnené výdavky spolu na nákup pozemku, nákup nehnuteľnosti, rekonštrukciu nehnuteľnosti, dodávka technológie a pod.);

1. Kúpa nehnuteľného majetku za sumu presahujúcu 30 % celkových oprávnených výdavkov na príslušnú operáciu na základe ceny stanovenej znaleckým posudkom, ktorý je následne predmetom projektu a realizuje sa jeho rekonštrukcia alebo modernizácia

Za príslušnú operáciu sa pre potreby obidvoch výziev považuje celková investícia v súlade s danou výzvou definovaná celkovými oprávnenými výdavkami na projekt (t.j. napríklad oprávnené výdavky spolu na nákup pozemku, nákup nehnuteľnosti, rekonštrukciu nehnuteľnosti, dodávka technológie a pod.);

**Nakoľko PPA overuje príslušné limity v súvislosti s celkovými oprávnenými výdavkami pri predkladaní žiadostí o platbu, výdavky súvisiace s nákupom pozemkov a nehnuteľností môžu byť autorizované v rámci priebežných a záverečnej žiadostí o platbu, za podmienky dodržania stanoveného limitu na nákup pozemkov a nehnuteľností voči výške realizovaných oprávnených výdavkov.**

**Bod 3:**

**V prípade investície v rámci podopatrenia 4.2 týkajúcej sa na výstupe produktov mimo prílohy I ZFEÚ a v prípade všetkých investícií v rámci podopatrenia 6.4 k výške investície platí nasledovné ustanovenie v rámci schém štátnej pomoci:**

Akákoľvek počiatočná investícia, ktorú začne ten istý príjemca pomoci (aj na úrovni skupiny) v období do troch rokov od začatia prác na inej investícii, na ktorú bola poskytnutá štátna pomoc, v tom istom regióne NUTS III, sa považuje za súčasť jedného investičného projektu. Príjemcom pomoci na úrovni skupiny sa rozumie , ak je príjemca pomoci členom skupiny podnikov, ktoré sa považujú za jediný podnik.

Na základe uvedeného, ak žiadateľ podáva viac žiadostí o NFP   na investície, na ktoré sa vzťahuje schéma štátnej pomoci v rámci menej rozvinutých regiónov a zároveň v tom istom regióne NUTS III ( okres ), **je nutné splniť podmienky výzvy vždy kumulatívne za všetky žiadosti o NFP,** t.j. napríklad maximálnu výšku projektu (napr. pre výzvu 8/PRV/2015 maximálne 2 mil. EUR ), maximálny počet lôžok, maximálny limit oprávnených výdavkov pre pozemok a budovu a pod.

**Toto usmernenie nenahrádza pravidlá pre definovanie oprávnenosti výdavkov v rámci predmetných výziev, ale len vysvetľuje ich aplikáciu, preto stále platia všetky pravidlá, povinnosti a obmedzenia zadefinované v obidvoch výzvach.**

**V Bratislave 21.6.2017**

1. *V zmysle článku 2, ods. 29 a 30, Kapitoly I nariadenia Komisie (EÚ) č. 651/2014 hmotné aktíva pozostávajú z pozemkov, budov, závodov, strojov a zariadení a nehmotné aktíva sú aktíva, ktoré nemajú fyzickú alebo finančnú podobu, napr. patenty, licencie, know-how alebo iné duševné vlastníctvo.*  [↑](#footnote-ref-1)